ΠΡΟΣΚΛΗΣΗ ΣΕ ΕΝΗΜΕΡΩΤΙΚΕΣ - ΕΠΙΜΟΡΦΩΤΙΚΕΣ ΣΥΝΑΝΤΗΣΕΙΣ

Αγαπητοί γονείς & κηδεμόνες,

Στο πλαίσιο της πρόσφατης ανάληψης των καθηκόντων του **Συμβούλου Σχολικής Ζωής**  για τη σχολική χρονιά 2022-2023 καθώς και της εκπόνησης του **Σχεδίου Δράσης** με άξονα τις «**Σχέσεις Σχολείου – Οικογένειας**», το οποίο εξακολουθεί να υλοποιείται στο πλαίσιο της Αξιολόγησης της σχολικής μονάδας, σας απευθύνουμε **πρόσκληση εκδήλωσης ενδιαφέροντος** για την παρακολούθηση **δωρεάν επιμορφωτικών ενημερωτικών συναντήσεων** του **Athens Lifelong Learning Institute**, όπως αυτές περιγράφονται στο συνημμένο έγγραφο και σας επισημαίνουμε ότι θα έχετε τη δυνατότητα να παρακολουθήσετε **όποια/ες από τις παρακάτω ενότητα/ες επιθυμείτε**:

**1.** Διαδίκτυο και ιδιωτικότητα (διάρκεια: 2 ώρες)

**2.** Μέσα κοινωνικής δικτύωσης (διάρκεια: 2 ώρες)

**3.** Διαδικτυακά παιχνίδια (διάρκεια: 2 ώρες)

**4.** Διαδικτυακός εκφοβισμός (διάρκεια: 2 ώρες)

**5.** Διαδικτυακές σχέσεις και σεξουαλικότητα (διάρκεια: 2 ώρες)

Για την ορθή οργάνωση της παραπάνω δράσης, **παρακαλείστε να επιλέξετε στον επισυναπτόμενο πίνακα** (βλ. **ΕΝΤΥΠΟ ΔΗΛΩΣΗΣ ΣΥΜΜΕΤΟΧΗΣ**) **το πεδίο - θεματική που σας ενδιαφέρει σημειώνοντας στο διπλανό κουτάκι την ένδειξη «ΝΑΙ»**, ώστε να καταστεί δυνατή η ταχύτερη αποδελτίωση του.

**Μην παραλείψετε να συμπληρώσετε τα στοιχεία ταυτότητας (Ονοματεπώνυμο μαθητή/τριας – Ονοματεπώνυμο κηδεμόνα).**

**Στην περίπτωση που επιθυμείτε να συμμετάσχετε και οι δύο γονείς**, παρακαλείστε να δηλώσετε **και τα δύο ονοματεπώνυμα**.

Η κοινωνικοσυναισθηματική ανάπτυξη-επικοινωνία και ενδυνάμωση των σχέσεων μεταξύ σχολείου και οικογένειας αποτελεί πρώτιστο σκοπό μας. Για τον λόγο αυτό και προκειμένου να διευκολύνουμε τη συμμετοχή σας, σας ενημερώνουμε ότι η προβλεπόμενη δράση θα πραγματοποιηθεί μετά το πέρας λειτουργίας του σχολείου, **απογευματινές ώρες**.

Περισσότερες πληροφορίες για τον Φορέα Υλοποίησης της δράσης θα βρείτε στο συνοδευτικό έγγραφο (βλ. Athens Lifelong Learning Institute).

Στο **απαντητικό** σας **email** να συμπεριλάβετε στο **θέμα αποστολής** την **ένδειξη**:

**«Υπόψη … »** [ συμπληρώνεται με το όνομα ενός τουλάχιστον από τους παρακάτω εκπαιδευτικούς, υπεύθυνους για την οργάνωση της δράσης].

Παρακαλείστε να αποστείλετε συμπληρωμένο σύμφωνα με τις υποδείξεις τον επισυναπτόμενο πίνακα.

Σε διαφορετική περίπτωση μπορείτε να επικοινωνήσετε τηλεφωνικά με τη Δ/νση του σχολείου.

**Υπεύθυνοι Εκπαιδευτικοί:** Μαστορίδου Α. – Παπάζογλου Μ. – Χαββάς Α.